Tone W. Trøen

Tone Wilhelmsen Trøen (født 1966) er en norsk politiker (H). Hun ble valgt inn på Stortinget fra Akershus i 2013 og var Norges andre kvinnelige stortingspresident, fra 15. mars 2018 til 9. oktober 2021.

 Bakgrunn 
Hun var i perioden 2013–2017 medlem av Stortingets helse- og omsorgskomité. Biografi på Stortingets nettsted; besøkt 25. november 2013. Fra oktober 2017 ledet hun Stortingets familie- og kulturkomité og hadde vervet som Høyres parlamentariske nestleder til hun overtok som stortingspresident etter Olemic Thommessen. Det ble avgitt totalt 154 stemmer, 152 for henne og 2 blanke stemmer. Trøen er den andre kvinnen til å innta posisjonen, som formelt er den høyest rangerte etter kongen. Den første var Kirsti Kolle Grøndahl (Ap).

Trøen er oppvokst i Nes i Akershus. Bosatt i Eidsvoll. Hun er gift og har tre barn. Hun har lang erfaring som Høyre-politiker i Nes og i Eidsvoll samt på fylkesnivå i Akershus. Hun har også vært rådgiver for Høyres stortingsgruppe i barne-, familie- og kulturkomiteen (2005). Før valget i 2013 var hun partiets rådgiver i helsepolitiske spørsmål.«Tone klar for tinget» , i Eidsvoll Ullensaker Blad 28. august 2013; besøkt 25. november 2013. Profil på Høyres nettsted ; besøkt 25. november 2013.

Trøen er utdannet sykepleier. Hun har over 20 års erfaring innen administrasjon- og HR-arbeid i bransjene kjøpesenterforvaltning, revisjon, hotell og kulturbasert næringsliv. Hun har vært styremedlem i Romerike Krisesenter, styreleder i Akershus Reiselivsråd, styreleder i Eidsvold Turn fotball og styremedlem i a/s Eidsvold Blad.«Tone klar for tinget» , i Eidsvoll Ullensaker Blad 28. august 2013; besøkt 25. november 2013.

 Stortingsarbeid 
 2021–2025: Leder av Helse- og omsorgskomiteen
 2018–2021: Leder av Stortingets presidentskap (Stortingspresident)
 2018–2021: Medlem av Den utvidede utenriks- og forsvarskomiteen og leder av valgkomiteen
 2017–2018: Leder av Familie- og kulturkomiteen
 2013–2017: Medlem av Helse- og omsorgskomiteen

I januar 2018 ble Trøen parlamentarisk nestleder i Høyres stortingsgruppe etter at Nikolai Astrup gikk i regjering som utviklingsminister. Trøen ble valgt til stortingspresident etter at Olemic Thommessen gikk av etter byggeskandalen på Stortinget. Grunnen til det var at regjeringens samarbeidsparti KrF trakk støtten til Thomessen etter milliardoverskridelsene i ombyggingen av Stortinget.

 Referanser 

 Eksterne lenker 



Kategori:Høyre-politikere i Akershus
Kategori:Lokalpolitikere i Nes i Akershus
Kategori:Lokalpolitikere i Eidsvoll
Kategori:Stortingsrepresentanter for Akershus
Kategori:Stortingsrepresentanter fra Høyre
Kategori:Stortingsrepresentanter 2013–2017
Kategori:Stortingsrepresentanter 2017–2021
Kategori:Stortingsrepresentanter 2021–2025
Kategori:Stortingspresidenter
Kategori:Personer fra Nes kommune i Akershus